এদিকে অনুসন্ধানে কেঁচো খুঁড়তে গিয়ে রীতিমতো সাপ বেরিয়ে আসে। দুর্যোগ ব্যবস্থাপনা অধিদফতরের জনৈক পদস্থ কর্মকর্তার ফোনালাপে নিম্নমানের কম্বল কেনার আসল রহস্য বেরিয়ে পড়ে। হাতে আসা এ সংক্রান্ত একাধিক ফোনালাপে এক পদস্থ কর্মকর্তা অপর প্রান্তের ব্যক্তিকে বলতে শোনা যায়, ‘আহা! গরিব মানুষের কম্বলরে ভাই। কম্বলে এক ছটাক উল নেই। থাকার কথা ৩০ থেকে ৪০ শতাংশ উল। কম্বলের ওজন হওয়ার কথা দুই কেজি ৩৩৫ গ্রাম। বাস্তবে আছে এক কেজি ৭০০ থেকে এক কেজি ৯০০ গ্রাম। নিম্নমানের কম্বল সরবরাহ করে এখন গোডাউনের (গুদাম) কিপারদের চাপ প্রয়োগ করছে তার পক্ষে (আকাশ ভৌমিক) প্রতিবেদন দেয়ার জন্য। সবাইকে (সংশ্লিষ্ট কর্মকর্তাদের) ভাগ দিয়েছেন। তিন লটে ৩০ কোটি টাকার কম্বল সরবরাহ করেছেন। রিসিভ কমিটির দু’জন আমাকে বলেছেন, স্যার কোনোভাবে বিলটা আটকে দেয়া যায় না। আমি বলেছি দেখি। আমি কী করব ভাই। সবাই তো এখানে ম্যানেজ হয়ে আছেন।’